Deg usefru-agi, amedyaz yules-d awal “lehna” s uknaw-ines “talwit”, usan-d deg yiwet n tseddart mačči deg yiwen n waffir. Awal “talwit” d win i izemren ad aɣ-d-yemmal aṭas n yinumak ɣef leḥsab n wadeg d unamek i yeṭṭef deg tefyirt. Ay-agi nessaweḍ ɣur-s mi i nga tamuɣli-nteɣ ɣer umawal n J.M. Dallet mi id-yenna belli: «Talwit s tefṛansist Détente, répit, repose (yal ccedda tetbe3-itt talwit)70. Dagi ad nefhem deg tefyirt-agi belli talwit temmal-d astaɛfu d tumert, am akken i yezmer wawal-agi ad aɣ-d-yemmal anamek niḍen. Dɣa ma nwala kan ɣer umedya-agi id-yefka mi id-yenna: «Niqal d yir lḥal, tura tella-d talwit71», dagi nezmer ad nefhem belli talwit temmal-d belli yelha lḥal, niqal d ageffur, yuɣal iban-d yiṭij. Ma yella nuɣal ɣer wawal “lehna”, ad naf ula d wagi yesɛa inumak yemgaraden, imi mi ara d-nini “lehna” nezmer ad nefhem belli amdan-nni yettuhenna, yufa iman-is (être tranquille, en paix, sans inquietude)72. Nezmer daɣen ad t-nefhem s unamek niḍen anda ara d-yemmal “amhenni” mi ara ihenni umdan i wayeḍ, ad as-yawi lxir ama d aḍellaɛ n uwren, timellalin, atg. Akken idyenna J.M. Dallet: «Ttemhennin, mhennan, ttemyawin way-gar-asen lehnawi (arazen n 70 Jean Marie DALLET, “Dictionnaire kabyle français”, SELAF, Paris, sb.469.